kardosdrur/scandi-wiki huggingface dataset:
Journal of the History of Ideas

Tidsskiftet Journal of the History of Ideas er et peer-reviewed forskningstidsskrift, der udgiver forskning indenfor idéhistorie. Tidsskriftet definerer idéhistorie bredt og omfatter bl.a. filosofihistorie, begrebshistorie, litteraturhistorie, videnskabshistorie, boghistorie og kunsthistorie." Tidsskriftet blev grundlagt i 1940 af Arthur Lovejoy, der allerede i 1920 havde grundlagt sammenslutningen the History of Ideas Club, der bragte tænkere sammen fra forskellige discipliner, der alle var interesserede i det historiske aspekt af intellektuelt liv. Dette gjorde, at tidsskiftets fokus allerede fra starten af var tværfagligt. Lovejoy havde tiltænkt, at tidsskriftet skulle omfavne den globale idéhistorie, men fokus har primært ligget på vestlig idéhistorie. Dette har de nuværende redaktører dog prøvet at rette op på ved at få tilknyttet forskere, der er specialiseret i hhv. kinesiske, latinamerikanske og sydøstasiatiske studier. Siden 2006 er tidsskiftet blevet udgivet af the University of Pennsylvania Press.

Noter 

Tidsskrifter om historie
Humanistiske tidsskrifter
Humaniora
Stanislav Todorov

Stanislav Todorov (født 7. september 1976) er en bulgarsk fodbolddommer. Han har dømt internationalt under det internationale fodboldforbund FIFA siden 2006, hvor han er placeret i den europæiske dommergruppe som Category 2-dommer, der er det tredje højeste niveau for internationale dommere.

Kampe med danske hold 
 Den 16. juli 2009: Kvalifikation til Europa League: AaB – FK Slavija 0-0.
 Den 15. september 2011: Gruppespillet i Europa League: FC København – Vorskla Poltava 1-0.

Referencer 

Kampoversigt 

Fodbolddommere fra Bulgarien
Japans kvindefodboldlandshold

Japans kvindefodboldlandshold er det nationale fodboldhold for kvinder i Japan. Det administreres af forbundet Japan Football Association.

Statistik 
 Mestre   Toer   Tredjeplads   Fjerdeplads

Asiatiske Lege 

*Uafgjort inkluderer knockout-kampe, som blev afgjort med straffesparkskonkurrence.

VM i fodbold for kvinder 

*Uafgjort inkluderer knockout kampe, der blev afgjort ved straffesparkskonkurrence.

Aktuel trup 
Følgende 23 spillere blev udtaget til truppen til VM i fodbold 2023 (kvinder)..

Antal kampe og mål er opdateret pr. 26. juli 2023 efter kampen mod .

Statistik

Flest kampe

Topscorere

Referencer 

Kvindefodboldlandshold
Kvindefodboldlandshold
Stine Brix

Stine Maiken Brix (født den 3. april 1982 på Glostrup Hospital) er en dansk politiker som var medlem af Folketinget fra 2011 til 2019 for Enhedslisten valgt i Nordjyllands Storkreds. Hun var Enhedslistens ordfører for sundhed, psykiatri, handicap og IT.

Inden hun valgt i 2011 læste hun medicin og arbejdede som kommunikationsmedarbejder hos Enhedslisten. Hun har tidligere været journalist på Universitetsavisen.

Baggrund 
Brix blev født i 1982 på Glostrup Hospital.
Hun gik i folkeskolen Teglmoseskolen i Albertslund fra 1988 til 1998 og i Albertslund Amtsgymnasium fra 1998 til 2001.
Hun studerede på den Samfundsfaglig basisuddannelse på Roskilde Universitetscenter fra 2003 til 2005 og var fra 2006 medicinstuderende på Københavns Universitet.
Hun skrev en BA om jomfruhinden.

Hun har erhvervsmæssig erfaring som Plejehjemsassistent fra Plejehjemmet Engskrænten i Rødovre fra 2002 til 2005, som sygeplejevikar, Bispebjerg Akutmodtageafsnit, FADLs vagtbureau, fra 2007 til 2008.
Hun har desuden været journalist på Universitetsavisen fra 2007 til 2010.

Politisk karriere 
Stine Brix blev politisk aktiv i Danske Gymnasieelevers Sammenslutning, hvor hun var valgt til bestyrelsen og desuden var sekretariatsleder i 2001/2002. Siden har hun været aktiv i studenterpolitik, kampagnen Genstart Danmark samt i Kirkeasyl-kampagnen for de irakiske flygtninge i Brorsons Kirken i 2009.

Hun har været medlem af Enhedslisten siden 2002 og medlem af partiets hovedbestyrelse siden 2009. 
I 2009 blev hun folketingskandidat for partiet i Aabenraakredsen, men skiftede i 2010 til Aalborg Østkredsen.
Fra 2010 til 2011 var hun Kampagne- og kommunikationsmedarbejder hos partiet.
Ved Folketingsvalget den 15. september 2011 blev hun valgt ind for Nordjyllands Storkreds.
Efter valget til Folketinget påtog hun sig rollerne som Enhedslistens Sundheds- og forebyggelsesordfører, psykiatriordfører, handicapordfører og it-ordfører.
I Folketinget har hun en række udvalgsposter: Tilsynet i henhold til grundlovens § 71, Finansudvalget, Udvalget for Fødevarer, Landbrug og Fiskeri, Ligestillingsudvalget, Skatteudvalget, Sundheds- og Forebyggelsesudvalget, Udvalget vedrørende Det Etiske Råd.

Som sine mærkesager angiver Brix emner omkring arbejdsløse, jobskabelse og sygehuse.
Som jobskabelse vil hun udbygge vindmøller, offentlig transport og isolere offentlige bygninger, og mener at der derved kan skabes 50.000 grønne job i Danmark.
Hun ønsker at fjerne offentlige betalinger til private hospitaler og bevare lokale sygehuse.

I september 2013 valgtes Brix som ny gruppeformand for Enhedslisten folketingsgruppe, da den tidligere Per Clausen ikke vil genopstille til næste folketingsvalg.

Link

Henvisninger 

Folketingsmedlemmer i 2010'erne
Tidligere folketingsmedlemmer fra Enhedslisten
Sascha Kever

Sascha Kever (født 24. april 1975) er en schweizisk fodbolddommer fra Vezia. Han har dømt internationalt under det internationale fodboldforbund FIFA siden 2007, hvor han er placeret i den europæiske dommergruppe som Category 2-dommer, der er det tredje højeste niveau for internationale dommere.

Kampe med danske hold 
 Den 16. december 2009: Gruppespil i UEFA Europa League: Sparta Prag – FC København 0-3.
 Den 15. september 2011: Gruppespil i Europa League: Wisła Kraków – OB 1-3.

Referencer 

Kampoversigt 

Fodbolddommere fra Schweiz
Tysklands kvindefodboldlandshold

Tysklands kvindefodboldlandshold er det nationale fodboldhold for kvinder i Tyskland. Det administreres af forbundet Deutscher Fußball-Bund. Landsholdets nuværende cheftræner er Martina Voss-Tecklenburg, siden 2019.

Kvindefodbolden i Tyskland blev længe mødt med skepsis, og officielle kampe blev forbudt af Deutscher Fußball-Bund helt frem til 1970. Kvindelandsholdet er dog vokset markant i popularitet, siden de vandt VM i USA 2003 og anses i dag for værende blandt de bedste kvindelandshold i verden.

Landsholdet er ligeledes blandt de mest succesrige i verdenen og har vundet verdensmesterskabet to gange (2003, 2007). Tyskland er også den eneste nation, der har vundet verdensmesterskabet for både kvinde- og herrefodbold. Holdet har derudover også vundet europamesterskabet hele otte gange, heraf seks gange i træk fra 1995 til 2013, hvilket også gør dem til de mest vindende i Europa. Holdet vandt også for førsste gang olympisk guld ved Sommer-OL 2016 i Rio de Janeiro, efter forinden at have vundet tre bronzemedaljer i træk. Birgit Prinz har rekorden for flest landskampe og mest scorende spiller med i alt 128 mål.

Meritter

Medaljeoversigt

Sommer-OL

VM-resultater 

*Uafgjorte kampe inkluderer knockout kampe, der blev afgjort ved straffesparkskonkurrence.
**Guld baggrund viser, at turneringen blev vundet.
***Kant med rød farve viser, at turneringen blev holdt på hjemmebane.

Europamesterskabet 
Tyskland klarede ikke at kvalificere sig til de første to europamesterskaber i 1984 og 1987. Siden 1989 har det tyske landshold deltaget i alle slutrunder og har rekorden som det mest vindende land i Europa, de har vundet titlen otte gange. Tyskland har vundet de sidste seks mesterskaber i træk.

Tysklands værste resultat ved EM-turneringen var ved EM i Holland 2017, hvor de højest overraskende tabte kvartfinalen mod  1–2 og dermed ikke kvalificerede sig til EM-semifinalen for første gang.

*Viser uafgjort, her medregnes knockout-kampe der blev afgjort med straffesparkskonkurrence.
**Guld baggrund viser, at turneringen blev vundet.
***Rød kant viser, at turneringen blev holdt på hjemmebane.
****Manglende flag viser, at der ikke var noget værtsland; turneringen blev spillet i 2-kamps knockout-runder (med undtagelse af 1995 finalen).

Spillere

Aktuel trup 

Følgende spillere blev indkaldt til den endelige trup til VM i fodbold 2023 i New Zealand og Australien.

Landstræner: Martina Voss-Tecklenburg

Nylige indkald 
Følgende spillere er blevet indkaldt til landsholdet indenfor de sidste 12 måneder. (Pr. oktober 2019)

Kampe

2022

Rekorder

Noter

Referencer

Eksterne henvisninger 

 Tysklands fodboldforbund 
 Tysklands kvindefodboldlandshold  hos FIFA

Kvindefodboldlandshold
Mike Dean

Michael Leslie Dean (født 2. juni 1968) er en engelsk fodbolddommer fra Wirral. Han har dømt internationalt under det internationale fodboldforbund FIFA siden 2003, hvor han er placeret i den europæiske dommergruppe som kategori 1-dommer, der er det næsthøjeste niveau for internationale dommere.

Statistik 

Statistikken gælder for alle kampe, inkl. engelske og internationale.

Kampe med danske hold 
 Den 7. oktober 2005: Kvalifikation til U21 EM 2006: Danmark U21 – Grækenland U21 2-1.

Referencer 

Kampoversigt 

Fodbolddommere fra England
MS Nordlys

MS Nordlys er et skib, der sejler for Hurtigruten i Norge. Skibet er bygget i 1994 på Volkswerft GmbH i Stralsund. Skibet har to søsterskibe MS Kong Harald og MS Richard With.

Den 15. september 2011 skete der en eksplosion i maskinrummet tæt på Ålesund, der kostede 2 besætningsmedlemmer livet, og mindst 16 personer kom til skade. Skibet kom ind til kajen i Ålesund, men var ved at kæntre. På et tidspunkt var hældningen 22°.

MS Nordlys var dengang ved at blive udfaset fra Hurtigruten og er nu oplagt i Åndalsnes.

Galleri 

Nordlys, MS
Nordlys, MS
Severin Lieblein

Johan Nicolai Severin Lieblein (17. maj 1866 i Kristiania – 1933 sammesteds) var en norsk forfatter, søn af egyptologen og magasinredaktøren, professor Jens Lieblein.

Lieblein blev student 1885 og foretog en lang række rejser i Europa, Orienten og Marokko. Hans levende og friske rejseskildringer blev først trykt i aviser, men samledes senere i bøger som Fra fremmed Land (1901), Kismet (1909) og Abdalas Gurbi (1916). Lieblein har også skrevet ungdomsbøgerne Bedre Mands Barn (1902) og Den sidste af sin Slægt (1910), der har selvbiografiske træk.

Kilder 

 

Romanforfattere fra Norge
Rejsebogsforfattere fra Norge
Norsksprogede forfattere fra Norge
Nordmænd i 1800-tallet
Nordmænd i 1900-tallet
Personer fra Oslo
Salmonsens
Grenaa Idrætscenter

Grenaa Idrætscenter er et idrætsanlæg i Grenaa, der indeholder en opvisningshal med plads til 1.400 tilskuere til sport, en træningshal, en multisal, et styrkeløftningslokale og fire mødelokaler. Der er også et stadion, atletikbane, kunststofbane med lysanlæg, multi/aktivitets-kunstofbane med lysanlæg, ti fodboldbaner, hvoraf den ene kan bruges til rugby og de tre af dem har lysanlæg. Anlægget har også fire håndboldbaner, der også bruges til firmasport. Der er også et tennisanlæg, 13 petanquebaner, en hockeybane og en beach volleybane. Der er også en svømmehal og en badstue.

Eksterne henvisninger 

Idrætshaller i Danmark
Svømmehaller i Danmark
Atletikstadioner i Danmark
Idrætscenter
Sport i Grenaa
Arthur Lovejoy

Arthur Oncken Lovejoy (født 10. oktober 1873, død 30. december 1962) var en indflydelsesrig amerikansk filosof og idéhistoriker, der grundlagde disciplinen idéhistorie.
Lovejoy blev født i Berlin, Tyskland hvor faren studerede i medicin. Halvandet år senere begik moren selvmord, hvorefter hans far opgav medicinstudie og blev præst i stedet. Lovejoy studerede filosofi, først ved University of California siden hen ved Harvard under William James and Josiah Royce. In 1901 sagde han op fra sit første job ved Stanford Universitet i protest over at en kollega var blevet fyret fordi denne havde fornærmet et medlem af universitetets bestyrelse.
Mens han var ansat som professor i filosofi ved Johns Hopkins University fra 1910 til 1938, grundlagde og styrede Lovejoy universitetets History of Ideas Club, hvor mange prominente og spirende intellektuelle og socialhistorikere og litteraturkritikere samledes. I 1940 grundlagde han Journal of the History of Ideas. Lovejoys tanker om idéhistorie kom til at inspirere den danske teolog Johannes Sløk, der i 1967 blev professor i idéhistorie på det dengang nyoprettede institut for idéhistorie ved Århus Universitet.

Bøger 
 Primitivism and Related Ideas in Antiquity (1935). (with George Boas). Johns Hopkins U. Press. 1997 edition: 
 The Great Chain of Being: A Study of the History of an Idea (1936). Harvard University Press. Reprinted by Harper & Row, , 2005 paperback: . His most cited work, based on his 1933 William James Lectures at Harvard.
 Essays in the History of Ideas (1948). Johns Hopkins U. Press. 1978 edition: 
 The Revolt Against Dualism (1960). Open Court Publishing. . This is largely a critique of the new realism of his day.
 The Reason, the Understanding, and Time (1961). Johns Hopkins U. Press. 
 Reflections on Human Nature (1961). Johns Hopkins U. Press. 
 The Thirteen Pragmatisms and Other Essays (1963). Johns Hopkins U. Press.

Eksterne kilder og henvisninger 
 Dictionary of the History of Ideas article  on the Great Chain of Being.
 Lovejoy Papers at Johns Hopkins University.  Indeholder en kort biografi.
 "Tussling with the Idea Man"  af Dale Keiger. Fascinerende menneskeligt portræt.

Historikere fra USA
Personer fra Berlin
Thüringer HC

Thüringer Handball Club Erfurt-Bad Langensalza e. V. er et tysk kvindehåndboldhold fra Erfurt og Bad Langensalza. Klubben hører hjemme i Erfurt og spiller deres hjemmekampe i  Wiedigsburghalle i Nordhausen.  De spiller i Handball-Bundesliga Frauen.

Meritter 

Bundesligaen for kvinder:   
Vindere (7): 2011, 2012, 2013, 2014, 2015, 2016, 2018
 DHB-Pokal
Vindere (3): 2011, 2013, 2019
EHF Challenge Cup:
Finalister (1): 2009

Spillertruppen

Spillertruppen 2021-22

Eksterne henvisninger 
 Klubbens hjemmeside 
 Oversigt over håndboldhaller i Tyskland  

Håndboldklubber fra Tyskland
Etableret i 2000
Erfurt
DHB

DHB har flere betydninger:

 Danmarks Hurtigste Bil - dansk bilfestival
 Tysklands håndboldforbund (Deutscher Handballbund)
 Dansk Historisk Bibliografi
Viktor Ullmann

Viktor Ullmann (født 1. januar 1898 i Teschen - død 18. oktober 1944 i Auschwitz) var en østrigsk/tjekkisk komponist, pianist og dirigent af jødisk afstamning.

Ullmann studerede hos Arnold Schönberg og senere Alexander von Zemlinsky. Han har skrevet to symfonier, orkesterværker, klaverkoncert, klaversonater, sange og strygerkvartetter.

Den 8. september 1942 deporteredes han til koncentrationslejren Theresienstadt og den 16. oktober 1944 til Auschwitz, hvor han blev henrettet i gaskammer den 18. oktober 1944.

Litteratur 

 Herbert Gantschacher Viktor Ullmann - Zeuge und Opfer der Apokalypse / Witness and Victim of the Apocalypse / Testimone e vittima dell'Apocalisse / Svědek a oběť apokalypsy / Prič in žrtev apokalipse. ARBOS-Edition, Arnoldstein- Klagenfurt - Salzburg - Wien - Prora - Prag 2015,

Eksterne henvisninger 
 Viktor Ullmann på The Orel Foundation
 Viktor Ullmann på Music and the Holocaust
 Viktor Ullmann Foundation

Komponister fra Tjekkiet
Komponister fra Østrig
Pianister fra Østrig
Dirigenter fra Østrig
Klassiske komponister fra det 20. århundrede
Ofre for Holocaust
Østrigere i 1900-tallet
Jøder fra Østrig
Mogens Balle

Mogens Erik Schack Balle (1. april 1921 i København – 20. november 1988 i Asmindrup) var en autodidakt dansk maler. Han var gift med Grete Balle.

Balle havde tilknytning til kunstnergruppen Spiralen og var en bekendt af Asger Jorn, dette fik indflydelse på hans kunstneriske virken. I 1949 deltog han i den spontane udsmykningen Arkitekthytten i Bregnerød sammen med COBRA, der blev sat i gang af Jorn. Jorn tog ligeledes initiativ til at invitere Balle til at deltage i en udstilling af fem kunstnere fra COBRA i Galleri Pierre i Paris i 1951.

Hæder 
 Statens Kunstfond 1985-87.

Eksterne henvisninger 
 
 Mogens Balle værkfortegnelse
 Mogens Balle på Dansk Forfatterleksikon
 

Malere fra Danmark
Personer fra København
Danskere i 1900-tallet
Personer i Kraks Blå Bog (afdøde)
Heinz Tiessen

(Richard Gustav) Heinz Tiessen (10. april 1887 i Königsberg – 29. november 1971 i Berlin) var en tysk komponist og lærer.

Tiessen hører til Tysklands betydeligste komponister fra det 20. århundrede. Han underviste på Berliner Musikhochschule i teori og komposition, og til hans bedst kendte elever hører blandt andre Eduard Erdmann og Sergiu Celibidache.

Tiessen har komponeret 2 symfonier, orkesterværker, scenemusik, klavermusik, kammermusik, korværker og en strygekvintet. Han komponerede i moderne stil, med et personligt islet.

Udvalgte værker 

 Symfoni nr. 1 (1911) - for orkester
 Symfoni nr. 2 "Dø og bliv til" (1912) - for orkester
 "Dødsdans suite" (1921) - for violin og orkester 
 Strygekvintet (1920)

Kilder 

 Om Heinz Tiessen

Eksterne henvisninger 

 

Komponister fra Tyskland
Klassiske komponister fra det 20. århundrede
Tyskere i 1900-tallet
Personer fra Königsberg
Folketingsvalget 1892

Der blev afholdt Folketingsvalg 20. april 1892.

References 

Mackie, Thomas T. & Rose, Richard (1974). The International Almanac of Electoral History. London: Macmillan, s. 88.
Møller, s. (1950). Politisk haandbog: en samling konkrete oplysninger (in Danish). Copenhagen: Hagerup, s. 308.

1892
Politiske valg i 1892
Folketingsvalget 1890

Der blev afholdt Folketingsvalg 21. januar 1890

Se også 
 Folketingsmedlemmer valgt i 1890

Referencer 

 Mackie, Thomas T. & Rose, Richard (1974). The International Almanac of Electoral History. London: Macmillan, s. 88.
 Møller, P. (1950). Politisk haandbog: en samling konkrete oplysninger. København: Hagerup, s. 308.

1890
Politiske valg i 1890
Folketingsvalget 1887

Der blev afholdt Folketingsvalg 28. januar 1887.

Referencer 

 Mackie, Thomas T. & Rose, Richard (1974). The International Almanac of Electoral History. London: Macmillan, s. 88.
 Møller, P. (1950). Politisk haandbog: en samling konkrete oplysninger. København: Hagerup, s. 308.

1887
Politiske valg i 1887
Boris Blacher

Boris Blacher (19. januar 1903 i Manchurian Rusland – 30. januar 1975 i Berlin Tyskland) var en tysk komponist og lærer.

Blacher blev født i grænselandet mellem Rusland og Kina i byen Manchurian. Han kom til Berlin i 1922, hvor han begyndte at studere arkitektur og matematik.

To år senere begyndte han at studere musik og komposition hos Ernst Toch. Han blev lærer på Dresden musikkonservatorium, men mistede sin stilling i 1940'erne under nazismen, da han blev blev beskyldt for sin støtte til moderne musik, som blev betegnet som degenereret musik.

Blacher fortsatte så sit virke på skolen efter 1945, og har undervist elever såsom Isang Yun og Giselher Klebe. Han var en af de centrale komponister i Tyskland´s efterkrigstid.

Han har komponeret en symfoni, orkesterværker, Balletmusik, violinkoncert, cellokoncert, to klaverkoncerter og to strygerkvartetter.

Udvalgte værker 

 Symfoni (1938) - for orkester
 Violinkoncert (1948) - for violin og orkester
 Cellokoncert (1964) - for cello og orkester
 2 Strygekvartetter (1940) 
 "Digtning" (1974) - for stort orkester
 2 klaverkoncerter (19?, 1952) - for klaver og orkester
 "Koncertante musik" (1937) - for orkester
 "Tristan" (1965) – ballet

Kilde 
 Om Boris Blacher

Eksterne henvisninger 

Komponister fra Tyskland
Klassiske komponister fra det 20. århundrede
Grete Balle

Margrethe (Grete) Prætorius Balle (født 26. april 1926 i Haderslev) er en dansk væver og maler, gift med Mogens Balle.

Grete Balle tilhørte tekstilkunstens avantgarde i 1960'erne og langt ind i 1970'erne, og afprøvede grænser for tekstiler. Hun havde bl.a. et tæt samarbejde med Gunnar Aagaard Andersen og Arthur Köpcke.

Balles inspiration har været mangfoldig, bl.a. den norske væver Hannah Ryggen, COBRA, men også folkekunsten og de såkaldt primitive kulturer.

Eksterne henvisninger 
 
 Grete Balle i Dansk Kvindebiografisk Leksikon

Malere fra Danmark
Kunsthåndværkere fra Danmark
Personer i Dansk Kvindebiografisk Leksikon
Personer fra Haderslev
Personer i Kraks Blå Bog
Modtagere af Ole Haslunds Kunstnerfonds legat
Kunstnere på finansloven
Folketingsvalget 1884

Der blev afholdt Folketingsvalg 25. juni 1884.

Referencer 

1884
Politiske valg i 1884
Giselher Klebe

Giselher Wolfgang Klebe (28. juni 1925 i Mannheim – 5. oktober 2009 i Detmold Tyskland) var en tysk komponist.

Klebe har komponeret over 140 værker. Heraf 6 symfonier, kammermusik, 14 operaer, 15 solokoncerter,orkesterværker, klaverværker og åndelig musik.

Han blev undervist af Boris Blacher, og arbejdede for tv-stationen Berliner Rundfunk til 1948, hvor han blev komponist på fuld tid.

Klebe komponerede i moderne stil, og var inspireret af forfattere og forskellige kunstnere.

Udvalgte værker 

 Symfoni nr. 1 (1951) - for strygeorkester 
 Symfoni nr. 2 "over et tema af Mozart" (1953) - for orkester
 Symfoni nr. 3 (1966) - for orkester
 Symfoni nr. 4 "Testamentet" (Ballet Symphony) (1971) - for orkester
 Symfoni nr. 5 (1976-1977) - for orkester
 Symfoni nr. 6 (1996) - for orkester
 2 Cellokoncerter (1957, 1989) - for cello og orkester
 Twitter maskinen (1950) – for orkester
 4 Inventioner (1956) - for klaver
 Alkmene (1961) – opera
 Testamentet'' (1970-1971) – for orkester

Kilde 
 om Giselher Klebe 

Komponister fra Tyskland
Klassiske komponister fra det 20. århundrede
Personer fra Mannheim
X-Men Legends

X-Men Legends er et videospil til X-box, Playstation 2, Gamecube og N-gage. Du spiller som X-Men og slås mod mutanterne med Sentinels ocg mod Magneto og hans Brotherhood of Mutants.

Karakterer 
 Michelle Arthur – Moira
 Dee Bradley Baker – Nightcrawler, Multiple Man
 Leigh-Allyn Baker – Jean Grey
 Steven Jay Blum – Wolverine
 Earl Boen – Colossus
 Cheryl Carter – Storm
 Grey DeLisle – Mystique
 John Di Maggio – Juggernaut
 Robin Atkin Downes – Cyclops, Pyro 
 Richard Doyle – Beast
 Jeannie Elias – Illyana
 Dorian Harewood – Shadow King
 Dan Hay – Apocalypse
 Tony Jay – Magneto
 Mark Klastorin – Blob
 Nancy Linari – Marrow
 Peter Lurie – Avalanche, Sabretooth
 Scott MacDonald – Gambit
 Masasa – Psylocke
 Erin Matthews – Rogue 
 Danica McKellar – Jubilee
 Matt Nolan – Havok
 Lou Diamond Phillips – Forge
 Darren Scott – Iceman
 Armin Shimerman – Toad
 André Sogliuzzo – Angel
 Patrick Stewart – Professor Charles Xavier
 Cree Summer – Magma

Eksterne henvisninger 
 

Xbox-spil
PlayStation 2-spil
Computerspil fra 2006
GameCube-spil
Legends
Joanna Kerns

Joanna Kerns (født Joanne Crussie DeVarona 12. februar 1953 i San Francisco, Californien) er en amerikansk skuespiller og instruktør, som er bedst kendt for sin rolle som Maggie Seaver i familie-sitcom'en Growing Pains fra 1985-1992.

Eksterne henvisninger 
 

Skuespillere fra USA
Otto Gelert

Otto Christian Lauritz Gelert (9. november 1862 i Nybøl i Sundeved – 20. marts 1899 i København) var en dansk botaniker, broder til Johannes Sophus Gelert.

Gelert var af fag farmaceut og arbejdede på forskellige apoteker, indtil han gik over til det praktiske liv som kemiker ved
Sukkerraffinaderiet (først et par år i Tangermünde ved Elben, dernæst ved Lyngby Sukkerfabrik). På grund af svigtende helbred måtte han opgive denne virksomhed og arbejdede i sine sidste leveår på Botanisk Museum i København.

Hans botaniske virkefelt ligger udelukkende inden for den floristisk-systematiske botanik. Sammen med apoteker Christian Friderichsen udgav han 1885 en eksikkatsamling af Danmarks og Slesvigs Rubi og 1887 en større afhandling om disse polymorfe planter. 1896 udkom hans Studier over Slægten Batrachium (Botanisk Tidsskrift, I 19. bind), der viste hans udmærkede
systematiske blik.

Efter professor Eugen Warmings opfordring kastede Gelert sig over studiet af de arktiske blomsterplanter, hvorover han nåede at publicere et mindre arbejde (Notes on Arctic Plants, 1, 1898, Botanisk Tidsskrift, 21. bind), men hans tidlige død (af tuberkulose) afbrød hans lovende forskerbane. I den af C.H. Ostenfeld udgivne Flora Arctica I (1902) har Gelert bearbejdet græsser, karkryptogamerne og nogle mindre plantefamilier.

Kilder 

 

Farmaceuter fra Danmark
Botanikere fra Danmark
Museumsfolk fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Personer fra Sønderjylland (i Danmark)
Personer i Dansk Biografisk Leksikon
Salmonsens